OpenLLM-France/wikimedia huggingface dataset:
# Nuevo Santander

El Nuevo Santander era una de les divisions administratives del virregnat de la Nova Espanya que abastava l'estat mexicà de Tamaulipas i algunes parts de l'estat estatunidenc de Texas des del riu Bravo al riu Nueces. Aquest territori va estar sota la jurisdicció de la Reial Audiència de Guadalajara. Per l'ordre reial del 22 d'agost de 1776, el Nuevo Santander va ser part de la comandància general de les Províncies Internes.
El Nuevo Santander era un govern militar organitzat el 1748-1749, per a ocupar la franja de territori que limitava al sud amb la Nova Espanya pròpia, a l'oest amb el Nuevo Reyno de León i la Nueva Extremadura, al Nord amb Nueva Filipinas i a l'est amb el Golf de Mèxic. Des d'aquest moment alguns assentaments anteriors, pertanyents als governs adjacents van ser transferits al del Nuevo Santander. El govern militar del Nuevo Santander començà a operar a finals del 1748, i encara que en teoria al principi comprenia només les noves terres de l'assentament, els seus límits aviat es van expandir. San Antonio de los Llanos i les seves dependències a la llacuna Purificació van ser adquirides des del Nuevo Reyno de León, juntament amb un nombre de ranxos a la riba dreta del riu Bravo o Grande. Posteriorment es va portar a terme la separació entre aquesta província i Coahuila sobre la línia marcada pel riu Laredo, segons les indicacions del comissionat reial, José Tienda y Cuervo. El 1757, la regió de Tula-Jamauve es va transferir de San Luis Potosí. La capital de la colònia va ser la vila de Santander, des del 1749, desplaçant-se la residència del governador durant alguns períodes a la vila de San Carlos. Des de la seva fundació, el Nuevo Santander va ser un govern militar subjectat al virrei llevat dels períodes de 1788-1792 i 1813-1821, quan va ser agregada per motius militars a la Comandància General de les Províncies Internes. El governador era nomenat pel consell d'Índies des del 1787.

## Referències

* ↑ Santander (àngles)
* ↑ «El Nuevo Santander (castellà)». Arxivat de l'original el 2015-06-10. [Consulta: 21 desembre 2009].
* ↑ Gerhard, Peter; Campbell, Bruce. La frontera norte de la Nueva España (en castellà). Universidad Nacional Autónoma de México, 1996, p. 446. ISBN 9683622550.

## Vegeu també

* Evolució territorial de Mèxic
# Nick Pelling

Nick Pelling és un programador informàtic d'origen britànic conegut per ser el creador del joc de 1984 Frak! i el primer en utilitzar el terme "Gamificació".

## Videojocs
### Desenvolupats
#### Com a Aardvark Software

* Arcadians (1982)
* Zalaga (1983)
* Frak! (1984)
* Firetrack (1987)
* Sharkey's 3D Pool (1989)

#### Independenment

* Bangkok Knights (1987)
* Shinobi (1989)
* Loopz (1990)
* Terminator 2: Judgment Day (1993)
* The Simpsons: Bartman Meets Radioactive Man (1993)
* The Pagemaster (1994)
* Mortal Kombat II (1994)
* Wolverine: Adamantium Rage (1994)
* Primal Rage (1995)
* Batman Forever (1995)
* The X-Files Game (1999)
* In Cold Blood (2000)
* Street Fighter Alpha 3 (2002)
* Kelly Slater's Pro Surfer (2002)
* Championship Manager 5 (2005)
* Buzz!: The Music Quiz (2005)
* Buzz!: The BIG Quiz (2006)
* Buzz!: The Mega Quiz (2007)
* Buzz!: The Hollywood Quiz (2007)
* Soldiers of Fortune (2013)

### Adaptats
#### Com a Aardvark Software

* Duke Nukem 3D (1997, PlayStation)

#### Independenment

* Teenage Mutant Ninja Turtles (1990, Commodore 64)
* Battle Master (1991, Sega Genesis)
* Wing Commander (1992, AmigaOS)
* Dangerous Streets & Wing Commander (1994, Amiga CD32)

## Referències

* ↑ "Desert Island Disks: Nick Pelling". Retro Gamer 26, pp. 82-85.
# Oakland (Oregon)

Oakland és una població dels Estats Units a l'estat d'Oregon. Segons el cens del 2000 tenia 954 habitants.

## Demografia

Segons el cens del 2000, Oakland tenia 954 habitants, 377 habitatges, i 257 famílies. La densitat de població era de 518,8 habitants per km².
Dels 377 habitatges en un 34% hi vivien nens de menys de 18 anys, en un 55,7% hi vivien parelles casades, en un 9,5% dones solteres, i en un 31,8% no eren unitats familiars. En el 23,3% dels habitatges hi vivien persones soles el 9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,06.
Per edats la població es repartia de la següent manera: un 26,5% tenia menys de 18 anys, un 8% entre 18 i 24, un 24,4% entre 25 i 44, un 26% de 45 a 60 i un 15,1% 65 anys o més.
L'edat mediana era de 40 anys. Per cada 100 dones de 18 o més anys hi havia 98 homes.
La renda mediana per habitatge era de 29.479$ i la renda mediana per família de 35.795$. Els homes tenien una renda mediana de 27.917$ mentre que les dones 19.554$. La renda per capita de la població era de 14.867$. Aproximadament el 10,1% de les famílies i el 15% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oakland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Oakland». American Fact Finder. Oficina del Cens dels Estats Units, 12-01-2010.
# Núria Solé

Núria Solé és el nom dels següents personatges:
* Núria Solé Pérez, periodista tarragonina.
* Núria Solé i Sanromà, geòloga i palinòloga nascuda a Constantí.
* Núria Solé i Ventura, esmaltadora de vidre i ceramista barcelonina.
# Nicolás Paredes Avellaneda

César Nicolás Paredes Avellaneda (5 de setembre de 1992) és un ciclista colombià. Professional des del 2013, en el seu palmarès destaca la Volta a Xile de 2017 i la Volta a Michoacán de 2018.

## Palmarès

* 2016
** Vencedor d'una etapa a la Volta a Antioquia
* 2017
** 1r a la Volta a Xile
* 2018
** 1r a la Volta a Michoacán

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Observatori Europeu de la Droga i les Toxicomanies

L'Observatori Europeu de la Droga i les Toxicomanies (EMCDDA) és una agència de la Unió Europea (UE) que analitza i difon la situació de les drogues i les toxicomanies a la Unió Europea.

## Història

Fou creat l'any 1993 per part del Consell de la Unió Europea i el Parlament Europeu, passant a ser operativa des del gener de 1995. La seva seu està ubicada a la ciutat portuguesa de Lisboa, on comparteix seu amb l'Agència Europea de Seguretat Marítima.

## Funcions

El Centre té com a missió reunir, analitzar i difondre informació objectiva, fiable i comparable sobre les drogues i les toxicomanies i, d'aquesta manera, proporcionar als Estats membres de la Unió la situació del fenomen de les drogues en tota la zona de la Unió.
Els poders polítics de cada país utilitzen aquesta informació per a ajudar a formular polítiques nacionals coherents i estratègies comunitàries sobre aquest fenomen, així com els professionals i investigadors que treballen en el camp de les drogues i, en termes més generals, els mitjans de comunicació europeus i el públic en general.
El Centre obté informació principalment de la «xarxa Reitox»: un grup de centres de coordinació en cadascun dels Estats membres de la UE, Noruega, els països candidats a la UE i dels informes de la Comissió Europea. Elavora un informe anual sobre el problema de la drogodependència a la Unió i Noruega així com un butlletí estadístic anual a la xarxa d'internet on ofereix una visió general de la més recent situació de les drogues a Europa i les sves tendències.
Treballa en associació amb països no comunitaris, així com amb organismes internacionals com el Programa de Fiscalització Internacional de Drogues de les Nacions Unides, l'Organització Mundial de la Salut, el Grup Pompidou del Consell d'Europa, l'Organització Mundial de Duanes, la Interpol i l'Oficina Europea de Policia.

## Enllaços externs

* (anglès) Portal de l'Observatori Europeu de la Droga i les Toxicomanies
* (castellà) Informació de les Agències Europees: EMCDDA
* Toxicomanies
# Orme

Orme és una població dels Estats Units a l'estat de Tennessee. Segons el cens del 2000 tenia 124 habitants.

## Demografia

Segons el cens del 2000, Orme tenia 124 habitants, 57 habitatges, i 36 famílies. La densitat de població era d'11,5 habitants/km².
Dels 57 habitatges en un 28,1% hi vivien nens de menys de 18 anys, en un 49,1% hi vivien parelles casades, en un 12,3% dones solteres, i en un 36,8% no eren unitats familiars. En el 29,8% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,64.
Per edats la població es repartia de la següent manera: un 17,7% tenia menys de 18 anys, un 8,1% entre 18 i 24, un 25,8% entre 25 i 44, un 36,3% de 45 a 60 i un 12,1% 65 anys o més.
L'edat mediana era de 44 anys. Per cada 100 dones de 18 o més anys hi havia 104 homes.
La renda mediana per habitatge era de 21.563 $ i la renda mediana per família de 23.750 $. Els homes tenien una renda mediana de 45.833 $ mentre que les dones 20.000 $. La renda per capita de la població era de 14.374 $. Entorn del 17,9% de les famílies i el 18,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Orme». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Orme». American Fact Finder. Oficina del Cens dels Estats Units, 12-01-2010.
# Ops

Ops, que en llatí significa «abundància», era una deessa de la mitologia romana d'origen sabí, deessa de la fertilitat i de la terra, i més endavant protectora de tots els béns i recursos del país. L'antiguitat del seu culte la relaciona amb la primera tríada capitolina.

## Orígens i evolució del culte

En els temps més antics formava parella amb el déu Consus, després, passà a ésser la companya de Saturn i la filla de Caelus (el cel). Establint una comparació amb els déus grecs (mitologia grega), Saturn era identificat amb Cronos i Ops ho era amb Rea, la seva esposa. En les estàtues i monedes, Ops estava asseguda, com es feia normalment amb les deïtats ctòniques, i solia tenir a la mà un ceptre o una espiga de blat o també el corn de l'abundància.
El culte a Ops va ser míticament establert pel rei sabí Tit Taci. Ops aviat va esdevenir la patrona de les riqueses, l'abundància i la prosperitat, tant a nivell personal com nacional, i estava representada en un famós temple formant part de la tríada capitolina. Originàriament se celebrava una festa en honor d'Ops el 10 d'agost. A més el 19 de desembre se celebrava l'Opàlia i el 25 d'agost tenia lloc l'Opiconsívia on Ops era honrada al costat de Consus, amb qui sempre era associada. Aquestes festes també eren anomenades consuàlia en honor de Consus.

## Significat

En els escrits de l'època els autors clàssics usaven la forma Opis en comptes del nominatiu singular (Ops). Diu Sext Pompeu Fest:
Opis dicta est coniux Saturni per quam uolerunt terram signifiques, quia omnes opes huma generi terra tribuit. (traducció:«Es diu que Ops era muller de Saturn; amb ella la terra adquiria significat, perquè aportava tots els recursos al gènere humà»
La paraula llatina ops significa «recursos», «béns», «abundància». També està relacionada amb opus, que significa «treball», particularment en el sentit de «treballar la terra, llaurar, sembrar». Aquestes activitats es consideraven sagrades i eren sovint acompanyades per rituals religiosos per tal d'aconseguir la bona voluntat de les deïtats ctòniques com eren Ops i Consus. Ops també està relacionada amb la paraula sànscrita ápnas «béns, propietat».

## Referències

* ↑ Rüpke, Jörg. The Roman Calendar from Numa to Constantine: Time, History, and the Fasti (en anglès). John Wiley & Sons, 2011, p. 114. ISBN 1444396528.
* ↑ Fears, J. Rufus. The Cult of Virtues and Roman Imperial Ideology, 1981, p. 838.
Viccionari
# Oktiabrski (Pervomaiski)

Oktiabrski - Октябрьский (rus) és un possiólok del krai de Krasnodar, a Rússia. Es troba a la vora d'un petit afluent per la dreta del Sossika, tributari del Ieia. És a 24 km al sud de Kusxóvskaia i a 150 km al nord-est de Krasnodar. Pertany al possiólok de Pervomaiski.
# Oktiabrski (Temriuk)

Oktiabrski - Октябрьский (rus) és un possiólok del krai de Krasnodar, a Rússia. Es troba a la península de Taman, al delta del riu Kuban. És a 5 km al sud-oest de Temriuk i a 131 km a l'oest de Krasnodar. Pertany a la ciutat de Temriuk.
# Oktiabrski (Tbilísskaia)

Oktiabrski - Октябрьский (rus) és un possiólok del krai de Krasnodar, a Rússia. Es troba a les terres baixes del Kuban-Azov. És a 12 km al nord de Tbilísskaia i a 101 km a l'est de Krasnodar. Pertany a la stanitsa de Tbilísskaia.
# Orleans (Massachusetts)

Orleans és una població dels Estats Units a l'estat de Massachusetts. Segons el cens del 2000 tenia 6.341 habitants.

## Demografia

Segons el cens del 2000, Orleans tenia 6.341 habitants, 3.087 habitatges, i 1.771 famílies. La densitat de població era de 172,8 habitants/km².
Dels 3.087 habitatges en un 14,8% hi vivien nens de menys de 18 anys, en un 49,4% hi vivien parelles casades, en un 6% dones solteres, i en un 42,6% no eren unitats familiars. En el 37,2% dels habitatges hi vivien persones soles el 21,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2 i el nombre mitjà de persones que vivien en cada família era de 2,55.
Per edats la població es repartia de la següent manera: un 13,8% tenia menys de 18 anys, un 3,5% entre 18 i 24, un 17,3% entre 25 i 44, un 29,4% de 45 a 60 i un 36% 65 anys o més.
L'edat mediana era de 56 anys. Per cada 100 dones de 18 o més anys hi havia 84,2 homes.
La renda mediana per habitatge era de 42.594 $ i la renda mediana per família de 62.909$. Els homes tenien una renda mediana de 44.246 $ mentre que les dones 30.017$. La renda per capita de la població era de 29.553$. Entorn del 2,7% de les famílies i el 6,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Orleans». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Orleans». American Fact Finder. Oficina del Cens dels Estats Units, 12-01-2010.
# Torremolinos

Torremolinos és un municipi d'Andalusia, a la província de Màlaga. Limita al nord-est amb el municipi de Màlaga, a l'est i sud-est amb la mar Mediterrània, al sud-oest i oest amb el municipi de Benalmádena, i al nord-oest amb el municipi d'Alhaurín de la Torre.

## Demografia

A Torremolinos, degut al fet que és un dels grans referents turístics mundials, es troba a persones amb una gran varietat de procedències, com holandesos, xinesos, alemanys, francesos, i un llarg etcètera, sobresortint entre aquestes els britànics. El poble alemany coneix aquesta localitat gràcies al llibre "Hijos de Torremolinos", de l'escriptor James A. Michener, de 1971, que narra la història d'uns adolescents torremolinencs de l'època.

## Economia

L'activitat econòmica principal és el turisme. Compta amb més de 6 km de platja en el seu litoral.

## Clima

A causa de la seva localització geogràfica, Torremolinos gaudeix d'un molt bon clima, amb temperatures compreses entre els 15 i els 30 °C i una humitat del 75%, aproximadament. Torremolinos té una extensió de 20,17 km².

## Història

El seu nom procedeix de les paraules "Torre" i "Molinos", ja que antigament existia una gran quantitat de molins d'aigua en aquesta zona, encara que actualment en resten molt pocs, mal conservats, i la torre és utilitzada com decoració per a un restaurant. La seva primera aparició ocorre en el mapa del Marquès de l'Ensenada de 1748. Torremolinos fou una petita vila de pescadors fins al final de la dècada de 1950, quan es va convertir en un dels primers centres turístics de la Costa del Sol. Es va unir a la capital el 1924 per problemes econòmics fins al 27 de setembre de 1988, que se segrega del municipi de Màlaga.

## Enllaços externs

* Pàgina oficial de Torremolinos Arxivat 2014-05-13 a Wayback Machine.
* Torremolinos a Google Maps
* Dades del SIMA
* Guía comercial de Torremolinos Arxivat 2011-05-19 a Wayback Machine.
# Frida, naturaleza viva

Frida: naturaleza viva és una pel·lícula mexicana dirigida pel cineasta mexicà Paul Leduc i estrenada el 1983.

## Argument

Basada en la vida de la pintora mexicana Frida Kahlo. Narrada d'una forma poètica i rica en imatges, mostra passatges de la vida d'aquesta dona des de la seva infantesa fins a la seva mort, passant per la seva relació amb el seu pare Guillermo Kahlo, el seu marit Diego Rivera, l'exiliat rus Lev Trotski, el pintor David Alfaro Siqueiros, les seves relacions bisexuals, la seva intimitat, la relació amb la seva germana Cristina, entre altres moments destacats de la pintora llatinoamericana més famosa i cotitzada del món.

## Premis

* Va obtenir 17 premis a Mèxic i a diversos països. A Mèxic va obtenir el Premi Ariel per la millor pel·lícula, millor director, millor actriu, millor muntatge, millor fotografia, millor ambientació, millor coactuació femenina, millor coactuació masculina i millor argument original.
* També va guanyar diversos premis en els Festivals de Cinema de Bogotà, de l'Havana, d'Istanbul i els premis ACE.
* Aquest film ocupa el lloc 50 a la llista de les 100 millors pel·lícules del cinema mexicà, segons l'opinió de 25 crítics i especialistes del cinema a Mèxic, publicada per la revista somos el juliol de 1994.

## Al voltant de la pel·lícula

* Pel·lícula de baix pressupost, tanmateix això no va impedir de realitzar una pel·lícula d'una alta qualitat i multipremiada a Mèxic i l'estranger.
* Va ser filmada majoritàriament a la casa de Frida Kahlo, la coneguda Casa Blava, ara la Casa-Museu de Frida.
* Existeix una versió posterior intitulada "Frida" (2002) interpretada per Salma Hayek, Alfred Molina, Antonio Banderas, entre d'altres, dirigida per Julie Taymor, produïda a Hollywood.
* Arran de la "fridomanía", s'han realitzat també moltes obres de teatre com a l'argentina "Frida i jo", "La Casa Blava", " Frida Kahlo Viva la Vida " d'Humberto Robles muntada a molts països, "Cada quien su Frida" actuada, escrita i dirigida per Ofelia Medina, així com espectacles de dansa com la del coreògraf austríac Johann Kresnik, una òpera del compositor nord-americà Roberto Xavier Rodriguez i una comèdia musical a Mèxic, interpretada per Itatí Cantoral, que va ser un rotund fracàs.

## Referències

* ↑ «Les 100 millors pel·lícules del cinema mexicà». Arxivat de l'original el 2002-11-25. [Consulta: 15 setembre 2009].

## Enllaços externs

* El coreògraf austríac Johann Kresnik reinventa a Picasso a través de la dansa
# Marc Atili Règul (cònsol 294 aC)

Marc Atili Règul (llatí: Marcus Atilius Regulus) va ser un magistrat romà. Era fill probablement de Marc Atili Règul, cònsol el 335 aC. Formava part de la gens Atília.
Va ser elegit cònsol l'any 294 aC amb Luci Postumi Megel, i va fer la guerra contra els samnites. Segons algunes fonts va ser derrotat amb fortes pèrdues prop de Lucèria, però l'endemà va derrotar els samnites i va fer passar a 7.200 sota el jou. Titus Livi diu que li va ser refusat l'honor del triomf, però els Fasti si que li atorguen per la seva victòria sobre volsonibus i samnitibus. Els volsonibus podrien ser els volcentes parents dels hirpins i lucans, o bé els volsinienses (habitants de Volsinii).

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 643.
# Saint-Caradec

Saint-Caradec (en bretó Sant-Karadeg, gal·ló Saent-Caradéc) és un municipi francès, situat a la regió de Bretanya, al departament de Costes del Nord. L'any 2004 tenia 1.182 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1206 | 1104 | 1119 | 1091 | 1088 | 1144 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Alain Guillaume | |
# L'agüelo Pollastre

L'agüelo Pollastre és un sainet escrit per Josep Bernat i Baldoví i publicat l'any 1859. L'obra és una paròdia de Don Juan Tenorio, de l'escriptor espanyol José Zorrilla. Hi ha una edició posterior del setmanari "El Sueco" de l'any 1908.

## Vegeu també

* El virgo de Vicenteta
* Josep Bernat i Baldoví

## Referències

* ↑ Simbor Roig, Vicent. «Josep Bernat i Baldoví: L'estètica de la paròdia. Vicent Simbor Roig Universitat de València». Universitat de València. [Consulta: 17 agost 2014].
* ↑ Gabriel Sansano i Belso. una revisió del sainet valencià del segle XIX: Josep Bernat i Baldoví, un exemple Universitat d'Alacant
# Moers

Moers (antigament també coneguda com a Mörs o Meurs) és la ciutat més gran al districte de Wesel, en Renània del Nord-Westfàlia, Alemanya. És la ciutat més gran a Alemanya que no és ni lliure "Kreisfreie Stadt" (literalment, «Ciutat lliure d'estat») ni la seu d'un districte.
L'alcalde és Norbert Ballhaus del Partit Socialdemòcrata d'Alemanya.

## Demografia

L'any 1920 a Moers hi havia 25.000 habitants, i el 1965 s'havia duplicat aquest nombre a 50.000, [a través de la incorporació dels llocs de Renània Kamp (40.924 habitants, el 1974) i Kapellen (6.267 habitants, el 1974), l'1 de gener de 1975 va superar el nombre de 100.000 habitants amb el que la ciutat de Moers es va convertir en una gran ciutat. El 2002, la població va tenir el màxim històric va ser de 108.019. El 2004, la proporció d'estrangers d'acord amb l'administració de la ciutat va ser a la ratlla de deu per cent (10.674 persones).

## Geografia

Moers té una àrea de 67.68 km² (26.13/sq mi), amb una densitat de població de 1.584/km² (4,102/sq mi) està situada al sud del districte de Wesel, a 7 milles a l'oest de la desembocadura de la conca del Ruhr en Duisburg i 13 km al nord de Krefeld.

## Ciutats agermanades

* Maisons-Alfort (França, des de 1966)
* Bapaume (França des de 1974)
* Knowsley (Merseyside, Anglaterra, des de 1980)
* Ramla (Israel, des de 1987)
* Seelow (Brandenburg, Alemanya, des de 1990)

## Referències

* ↑ «Information und Technik Nordrhein-Westfalen (IT.NRW) - Amtliche Bevölkerungszahlen» (en alemany). Arxivat de l'original el 2011-09-28. [Consulta: 9 novembre 2013].
# Marc Atili Serrà (pretor)

Marc Atili Serrà (en llatí Marcus Atilius Serranus) va ser un magistrat i militar romà. Formava part de la gens Atília i era de la família dels Serrà.
Va ser pretor l'any 152 aC i va obtenir com a província la Hispània Ulterior, on va anar seguidament (any 151 aC) i va derrotar el poble dels lusitans als quals va conquerir la seva principal ciutat Oxthrace.

## Referències

* ↑ Apià. Història de Roma: Hispània 58
# Marineo

Marineo (sicilià Marineu) és un municipi italià, dins de la ciutat metropolitana de Palerm. L'any 2007 tenia 6.948 habitants. Limita amb els municipis de Bolognetta, Cefalà Diana, Godrano, Mezzojuso, Misilmeri, Monreale, Santa Cristina Gela i Villafrati.

## Administració

Llista d'alcaldes :
| Període | Identitat | Partit |
| 2007- | Francesco Ribaudo | Llista cívica |
# Arzier

Arzier és un municipi del cantó suís del Vaud, i el districte de Nyon.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].